كلنا عدينا أكيد بقعدة مع خالاتنا وجداتنا لما كانوا بينصحونا وبيدونا من خبرتهم، كانوا بيقولولنا إزاي نختار الزوج المستقبلي المثالي! فيبتدوا يقولولك إنه لازم يبقى طيب، معاه فلوس، متعلم، يقدر يحميكي إنتي وعيلتك، بس مافيش حد خالص كان هيقولك إنك لازم تختاري شريك يشجعك، زوج طموح مهتم يخليكي تكتشفي نفسك وتعرفي شغفك الحقيقي وتكوني بجد مبسوطة. من هنا كانت بداية آية مرتضى، صاحبة براند تصميمات آية مرتضى للمنتجات اليدوية، لما قدرت تلاقي شغفها الحقيقي لحد ما بقت واحدة من أشهر الأسماء في المنتجات اليدوية اللي قدرت تكسب ثقة المشاهير. عشان كده كان لينا حوار مع آية، عشان تقولنا رحلتها كانت عاملة إزاي، وإزاي تشجيع زوجها كان له أثر كبير خلاها تبقى في المكان اللي وصلتله النهاردة! تابعوا المقال للنهاية.